เขียนจดหมายให้เสร็จ ร่างจดหมายรัก เตรียมเขียนจดหมายรัก
เขียนจดหมายลงในกระดาษน่ารักๆ  ที่เขาสามารถสัมผัส รู้สึก และถ้าคุณโชคดีก็ให้ใส่ไว้ใต้หมอนของเขาตอนกลางคืน การเขียนจดหมายลงบนกระดาษที่สีธรรมดาๆ (เช่นสีขาว) สงบ (เช่นสีครีม) หรือเซ็กซี่ (เช่นโทนสีเนื้อ) นั้นดีที่สุด การเลือกกระดาษคุณภาพดีจะช่วยเพิ่มสัมผัสที่ดีและแสดงให้เห็นถึงความใส่ใจที่คุณมอบให้ในจดหมาย   ถ้าคุณไม่มีเครื่องเขียนสวยๆ แค่กระดาษธรรมดาสักแผ่นหรือกระดาษสมุดก็ได้เหมือนกัน เพราะข้อความนั้นสำคัญกว่าประเภทของกระดาษที่คุณใช้เขียนอย่างแน่นอน คุณสามารถทำให้กระดาษธรรมดาดูเก่า หรือทำกระดาษขึ้นมาเองเลยก็ได้ถ้าคุณอยากทำอะไรสนุกๆ ใช้ปากกาดำหรือไม่ก็น้ำตาลเพื่อให้จดหมายของคุณดูหนักแน่นและมีรสนิยม อย่าใช้ปากกา “สีคุณครู” อย่างสีฟ้า เขียว และแดงที่ดูเหมือนคุณกำลังให้คะแนนการบ้านเด็ก ขึ้นต้นถึงคนรักว่า “ที่รัก” “สุดที่รัก” “คนสวย” “ยอดดวงใจ” หรือชื่อเล่นๆ ที่ใช้เรียกกันเองถ้าเหมาะสม ถ้าคุณเป็นแฟนกันแล้ว คุณอาจจะใส่คำว่า “ของผม/ของฉัน” ลงไปด้วยก็ได้ (เช่น “ถึง____สุดที่รักของผม”) แต่อย่าเขียนอย่างนี้ถ้าคุณเขียนจดหมายรักเพื่อสารภาพรัก เพราะอาจจะดูเป็นการถือวิสาสะและไม่รู้จักขอบเขต ให้ใช้คำที่ห่างเหินกว่านั้นแทน เช่น “ถึง ____ที่น่ารัก” ลงวันที่จดหมายรัก (วัน เดือน ปี) เพราะจดหมายรักเป็นเครื่องเตือนใจถึงความรักของคุณที่จะถูกเก็บไว้อีกหลายปีต่อจากนี้ วันที่เป็นสิ่งสำคัญและช่วยดึงให้คนรักของคุณกลับไปในห้วงเวลาที่เขาหรือเธอได้รับจดหมายรักจากคุณ จดหมายรักนั้นมีไว้เพื่ออ่านอีกหลายๆ รอบ จงถ่ายทอดข้อความในช่วงเวลานี้ของชีวิตลงไปในจดหมายรักให้ดี เพราะมันจะถูกอ้างถึงคุณในภายหลัง ใช้ร่างจดหมายเพื่อเขียนร่างฉบับสุดท้าย อย่าให้มีรอยเปื้อนหรือจุดเลอะเทอะบนกระดาษและลายมือจะต้องอ่านง่าย ลายมือเป็นสิ่งสำคัญในการเขียนจดหมายรัก เพราะฉะนั้นค่อยๆ เขียนและพยายามทำให้จดหมายรักแต่ละฉบับมีระเบียบมากที่สุด เพราะคุณอยากให้คนรักของคุณอ่านออกและเพลิดเพลินไปกับการดูจดหมายรักของคุณ นี่เป็นการบอกลาครั้งสุดท้ายก่อนจบจดหมาย การลงท้ายจดหมายที่เหมาะสมได้แก่ “ด้วยรัก” “ด้วยรักนิรันดร์” “จ๊วบบบบ” “จุ๊บๆ” “ด้วยรักทั้งหมดที่มี” และ “รักเสมอ” ถ้าทำได้ให้ใส่ชื่อเล่นที่คุณสองคนใช้เรียกกันเอง มุกตลกระหว่างคุณสองคน หรือแม้กระทั่งการตอบคำถามยาวๆ ที่คุณยังไม่ได้ตอบเพื่อให้จดหมายดูเป็นกันเองมากขึ้น ถ้าคุณอยากให้ดูโรแมนติกขึ้นอีกหน่อย ลองเขียนลงท้ายธรรมดาๆ แต่กินใจ "ด้วยรักที่ไม่มีวันตาย" หรือ "เป็นของคุณตลอดไป" ก็ใช้ได้เหมือนกัน คุณอาจจะใส่ของพิเศษๆ บางอย่างเข้าไปในจดหมายเพื่อแสดงสัญลักษณ์แห่งความรักของคุณเพิ่มเติม อาจจะเป็นกลีบดอกไม้ ถุงชาโปรด หรือแม้กระทั่งฉีดน้ำหอมหรือโคโลญจ์ลงไปในกระดาษ คุณอาจจะทาบมือของคุณแล้ววาดรูปไว้ด้านหลังของกระดาษหรือทิ้งรอยจูบลิปสติกไว้บนกระดาษด้วยก็ได้ พับกระดาษโดยให้ตัวหนังสืออยู่ด้านใน และใส่ในซองจดหมายที่จ่าหน้า คุณจะเลือกซองที่เข้ากับลายของกระดาษก็ได้เพื่อให้ดูสวยงาม คุณจะพับซองเองหรือแม้กระทั่งพับจดหมายให้เป็นซองเองเลยก็ได้ถ้าอยากทำ  หรือจะม้วนจดหมายเหมือนม้วนจดหมายสมัยโบราณก็ได้แล้วใช้ริบบิ้นสวยๆ หรือเชือกผูกแน่นๆ แสตมป์โรแมนติก เช่น แสตมป์ลายสวนดอกไม้ก็ช่วยเพิ่มการตกแต่งให้ซองจดหมายดูน่ารักขึ้น คุณอาจจะติดแสตมป์กลับหัวก็ได้ ซึ่งตามธรรมเนียมนั้นเป็นสัญลักษณ์ที่หมายความว่า "ฉันรักเธอ" ส่งจดหมายผ่านไปรษณีย์ถ้าคุณอยากได้ความสนใจจากคนรักจริงๆ การเซอร์ไพรส์ช่วยทำให้ข้อความในจดหมายมีความหมายมากยิ่งขึ้นและทำให้ประสบการณ์ของคนรักในการรับจดหมายนั้นเต็มเปี่ยมไปด้วยอารมณ์และตราตรึงใจ นอกจากนี้คุณอาจจะเลือกซ่อนจดหมายไว้ใต้หมอน ในลิ้นชัก หรือวางไว้บนจานอาหารเย็นหรืออาหารเช้าก็ได้  คุณอาจจะทิ้งจดหมายรักไว้สักหน่อยก่อนส่ง หลังจากเขียนเสร็จแล้วให้เก็บเข้าที่และตรวจทานก่อนถึงเวลาส่ง มองหาข้อผิดพลาดและแน่ใจว่าไม่มีอะไรในจดหมายที่คุณจะเสียใจในภายหลัง จากนั้นส่งจดหมายและเตรียมพร้อมรับการแสดงความรักเพื่อตอบแทนความรักที่คุณมีให้จากคนรัก อย่าเขียนครั้งเดียวแล้วจบ ฝึกนิสัยเขียนจดหมายรักถึงคนที่คุณห่วงใยเนื่องในวันเกิด วันครบรอบ ช่วงเวลาที่แยกจากกัน ช่วงเวลาที่ใช้ร่วมกัน หรือจะไม่มีเหตุผลอะไรพิเศษเลยก็ได้ ยิ่งคุณเขียนบ่อยเท่าไหร่ คุณก็จะยิ่งเขียนจดหมายรักได้ง่ายขึ้นเท่านั้นและจดหมายเหล่านั้นก็จะมีความหมายมากขึ้นด้วย จุดนี้อย่ากังวลเรื่องความสละสลวยและการสะกดมากนัก เนื้อหาต่างหากที่สำคัญ และเมื่อคุณลงมือเขียนจริงๆ คุณค่อยตรวจทานและแก้ไขข้อผิดพลาด จดหมายของคุณคือการสารภาพความรู้สึกที่คุณมี และตอนนี้สิ่งที่คุณต้องให้ความสนใจก็คือการซื่อสัตย์ต่อความรู้สึกอย่างแท้จริง และเปิดใจพูดถึงความรู้สึกของคุณและเหตุผลที่ทำให้คุณรู้สึกเช่นนั้นออกมา   ค่อยๆ เขียนและอย่ารีบ ถ้านี่เป็นการเขียนจดหมายรักครั้งแรกของคุณ ก็เตือนตัวเองไว้ว่าไม่ต้องรีบ ทุกสิ่งมีเส้นโค้งแห่งการเรียนรู้ เพราะฉะนั้นจงยอมรับว่าคุณอาจจะต้องเจอความยากลำบากหรือทำผิดพลาดบ้าง ใช้น้ำเสียงตัวเองเพื่อแสดงสิ่งที่คุณรู้สึกออกมา อย่าพยายามเลียนแบบการเขียนหรือการพูดของคนอื่น คุณต้องให้สิ่งที่คุณเขียนแสดงลักษณะเฉพาะตัวของคุณและสื่อสารกับคนรักในแบบที่มีแต่คุณเท่านั้นที่ทำได้ คุณต้องจริงใจและสะท้อนตัวตนที่แท้จริงลงไปในกระดาษ ตอนที่เขียนจดหมายให้นึกถึงคนรักและระดับความสัมพันธ์ เพราะการประกาศความรักที่คุณมีให้กับใครเป็นครั้งแรกอาจจะต่างจากการเขียนจดหมายถึงภรรยาที่อยู่ด้วยกันมา 20 ปีเล็กน้อย อย่าลืมบอกรักในจดหมาย แค่เขียนว่า "ผมรักคุณ" ก็ได้แล้ว บอกคนรักว่าทำไมคุณถึงเขียนจดหมายฉบับนี้ขึ้นมา คุณควรเขียนให้อ่านแล้วรู้ทันทีว่านี่คือจดหมายรัก นึกดูว่าอะไรที่ทำให้คุณตัดสินใจเขียนจดหมาย คุณอาจจะพูดประมาณว่า “ช่วงนี้ผมนึกอยู่บ่อยๆ ว่าผมรักคุณมากแค่ไหน และผมก็อยากให้คุณรู้ว่าคุณมีความหมายกับผมมากแค่ไหนเช่นกัน” อย่าดูถูกคนรัก ลดทอนคุณค่าของตัวเองหรือความรู้สึกของตัวเองลงในจดหมาย มั่นใจในความรู้สึกของตัวเองและสิ่งที่คุณกำลังพูดออกไปเพื่อไม่ให้เกิดความสับสน ส่วนนี้เป็นส่วนที่คุณจะเขียนถึงความทรงจำ เรื่องราว และทุกสิ่งที่คุณประทับใจเกี่ยวกับคนรัก บอกคนรักว่าคุณหลงรักอะไรในตัวเขา ทำไมคุณถึงรักเขา เขาทำให้คุณรู้สึกอย่างไรและเล่าเรื่องราวที่พิเศษในความสัมพันธ์ของคุณอีกครั้ง บอกเขาหรือเธอว่าชีวิตของคุณดีขึ้นอย่างไร และชีวิตของคุณจะไม่สมบูรณ์อย่างไรถ้าไม่มีเขาในชีวิต  เป้าหมายของการเขียนจดหมายรักก็คือ การแสดงความรู้สึกส่วนลึกมากๆ ที่สื่อสารออกมาได้ยากเวลาอยู่ต่อหน้ากัน ใช้โอกาสนี้พูดมากกว่าที่คุณเคยพูดตามปกติและพูดให้ลึกซึ้งกว่าที่เคย ใช้ไอเดียที่คุณจดไว้ก่อนหน้านี้เป็นแนวทางในการเขียน ถ้าคุณแต่งกลอนไม่เป็น ลองเขียนกลอนจากกวีที่คุณชอบหรือคำพูดที่แสดงความรู้สึกได้มากกว่าสิ่งที่คุณพยายามจะพูดออกไป อย่าลืมใส่เครดิตนักเขียนเพื่อไม่ให้ดูเหมือนว่าคุณพยายามจะขโมยและหลอกให้คนรักเชื่อว่าคุณเป็นคนเขียนขึ้นมาเอง ถ้าคุณอยากให้จดหมายรักหวานเลี่ยนก็เอาเลย แค่จริงใจก็พอ และถ้าคนรักเขารักคุณ เขาหรือเธอก็ย่อมรักจดหมายของคุณด้วยเช่นกัน ทุกสิ่งที่คุณเขียนอาจจะถูกเก็บไว้ เพราะฉะนั้นพยายามอย่าพูดเรื่องไม่ดีในจดหมายให้มากที่สุด อย่าวิจารณ์หรือแสดงความลังเลด้วยเช่นกัน นี่เป็นโอกาสที่คุณจะได้บอกคนรักว่า เขาทำให้คุณรู้สึกดีขนาดไหนและชีวิตของคุณวิเศษแค่ไหนที่มีเขาอยู่ด้วย อย่าพูดเรื่องผิดพลาดของคุณหรือรื้อฟื้นเรื่องราวที่ไม่ดีในอดีตอีกครั้งทั้งที่มันไม่มีประโยชน์   วิธีที่ดีในการที่จะเขียนแต่เรื่องดีๆ ในจดหมายรักก็คือ การที่คุณพูดถึงความรู้สึกของคุณในตอนนี้ แน่ล่ะว่าคุณอยากจะย้อนไปถึงเรื่องราวสุดพิเศษว่าคุณตกหลุมรักอีกฝ่ายอย่างไร แต่คุณก็ต้องให้คนรักรู้ว่า คุณยังคงรักเธอมากเหมือนเดิมหรือมากกว่าเดิม ลองเขียนประมาณว่า “จนตอนนี้ผ่านมาก็สิบปีแล้ว แต่รอยยิ้มของคุณที่มอบให้ผมก็ยังทำให้ท้องไส้ผมปั่นป่วนอยู่เสมอ” หรือ "ตอนนี้ผมรักคุณมากกว่าที่เคยรักเสียอีก" พูดถึงอนาคตที่คุณหวังว่าจะมีร่วมกัน ย้ำให้อีกฝ่ายรู้ว่าความสัมพันธ์สำคัญกับคุณมากแค่ไหนและคุณอยากให้มันยืนนานเท่าไหร่ บอกเขาว่าคุณมั่นคงระดับไหน และถ้าไม่มีอะไรที่จะมาขวางกั้นความรัก ความซื่อสัตย์ และความเสียสละที่คุณมีให้เขาได้ ก็ให้บอกเขาไป อธิบายว่าคำว่าตลอดกาลสำหรับคุณแล้วความหมายของมันคืออะไร และตลอดกาลนั้นหน้าตาเป็นอย่างไรหากมีคนรักของคุณอยู่ด้วย คุณต้องปิดท้ายจดหมายด้วยสิ่งดีๆ คุณควรลงท้ายจดหมายด้วยคำพูดที่อธิบายสั้นๆ ว่าคุณรู้สึกกับคนรักอย่างไร คุณอาจจะเขียนประมาณว่า “ขอให้คืนนี้ฉันฝันถึงคุณ” หรือ “ผมรอที่จะได้ใช้ชีวิตที่เหลืออยู่กับคุณไม่ไหวแล้ว” หาที่ที่เป็นส่วนตัวและปิดประตู พยายามกำจัดสิ่งที่ทำให้เสียสมาธิให้ได้มากที่สุด ไม่ว่าจะเป็นเสียงรบกวน อุปกรณ์อิเล็กทรอนิกส์ที่ทำให้เสียสมาธิ และสิ่งที่ขัดจังหวะต่างๆ สร้างบรรยากาศที่สร้างแรงบันดาลใจด้วยแสงเทียนหรือเสียงเพลง   อาจจะมีเพลงที่ทำให้คุณนึกถึงคนที่คุณรัก หาเพลงนั้นและเปิดเพลงนี้ขณะที่คุณคิด คุณอาจจะนำรูปคนรักมาไว้ดูด้วยก็ได้ เราต่างมีช่วงเวลาที่เราสัมผัสได้ถึงความรู้สึกอันลึกซึ้งที่เรามีต่อคนรัก กระตุ้นความรู้สึกนั้นขึ้นมาอีกครั้ง ซึ่งก็คือช่วงเวลาที่คุณมอบความสนใจทั้งหมดให้คนๆ นั้น ช่วงที่คุณเคลิบเคลิ้มและถูกความรักกลืนพลัดหายไป ระลึกถึงความรู้สึกทางกายและทางอารมณ์ในช่วงเวลานั้นอย่างลึกซึ้งให้ได้มากที่สุด อย่าลืมจดรายละเอียดเกี่ยวกับความรู้สึกของคุณและคำที่เข้ามาในหัวเพื่ออธิบายสิ่งที่คุณรู้สึก มีเหตุผลว่าทำไมคุณถึงตกหลุมรักคนๆ นี้ มีอะไรบางอย่างในตัวเขาหรือเธอที่ดึงดูดใจคุณตั้งแต่แรก มีบางอย่างที่ทำให้คุณตกหลุมรักเขาหรือเธอและไม่สามารถปีนขึ้นจากหลุมนั้นมาได้ เขาหรือเธอมีคุณลักษณะพิเศษบางอย่าง ไม่ว่าจะเป็นรูปร่างหน้าตา บุคลิก ลักษณะ มิติทางอารมณ์ อารมณ์ขัน หรือจุดแข็งที่คุณอยากให้เขาหรือเธอรู้ว่าคุณประทับใจในสิ่งนั้น บอกให้เขาหรือเธอรู้ทุกสิ่งที่ทำให้คุณรักเขา และบอกว่าคุณให้คุณค่ากับสิ่งที่เขาเป็นและสิ่งที่เขาทำให้คุณอย่างไร  นึกว่าคนที่คุณรักเป็นอะไรสำหรับคุณ เป็นเพื่อนสนิท เป็นเนื้อคู่ เขียนรายการสิ่งที่คุณประทับใจและเอ็นดูเกี่ยวกับคนรักออกมาทั้งหมด ถึงตอนนี้ก็แต่งประโยคจากรายการที่คุณเขียน “ผมชอบเวลาที่มือนุ่มๆ ของคุณอยู่ในมือของผม” หรือ “ฉันชอบเวลาที่คุณมองมาที่ฉันและทำให้ฉันรู้ว่า ทุกอย่างจะต้องเรียบร้อย” หรืออาจจะเป็น “รอยยิ้มและเสียงหัวเราะง่ายๆ ของคุณทำให้ผมมีความสุขไปทั้งวัน” อย่าเน้นเรื่องลักษณะทางกายอย่างเดียวเพราะจะทำให้จดหมายดูตื้นเขินและไม่สมบูรณ์ แต่ก็อย่าเลี่ยงไม่พูดถึงเสน่ห์ทางกายในจดหมายเลยเช่นกัน เพราะจะทำให้จดหมายดูเป็นความรักฉันท์เพื่อนมากเกินไปหน่อย จดหมายรักต้องแสดงถึงเสน่หาทางกายอย่างมีรสนิยมและให้เกียรติ แต่ไม่จำเป็นต้องอีโรติก คุณกับคนรักอาจมีช่วงเวลาพิเศษร่วมกันมากมาย คุณกับคนรักมีเรื่องราวในอดีตที่มีแต่คุณสองคนเท่านั้นที่ได้ร่วมแบ่งประสบการณ์ให้แก่กัน ความทรงจำที่มีต่อประสบการณ์เหล่านั้นช่วยหล่อเลี้ยงความสัมพันธ์ของคุณ นึกถึงเรื่องราวตอนที่คุณสองคนพบกันครั้งแรกหรือรู้สึกถึงไฟรักที่ลุกโชน ช่วงเวลาที่คุณรู้ว่าคุณอยากอยู่กับคนๆ นี้ เขียนเรื่องราวนั้นลงไปและทุกสิ่งทุกอย่างที่คุณจำได้เกี่ยวกับช่วงเวลานั้น ตั้งแต่เสื้อผ้าที่เขาหรือเธอใส่ไปจนถึงสถานที่ที่เกิดเหตุการณ์นั้น เขียนว่าคุณประหม่าหรือมั่นใจขนาดไหนตอนที่คุณเข้าหาเขาหรือเธอ ความสัมพันธ์ของคุณมีอดีตและมีอนาคตที่คุณอยากเขียนลงไปในจดหมายรัก ถ้าคุณไกลกัน ให้อธิบายทุกสิ่งที่คุณอยากทำร่วมกันตอนที่ได้อยู่ด้วยกันอีกครั้ง ถ้าคุณตกล่องปล่องชิ้นกันแล้ว ก็ให้เขียนเป้าหมาย ความฝัน และจินตนาการที่คุณมีเกี่ยวกับชีวิตในอนาคตร่วมกัน เขียนทุกอย่างลงไป จดหมายรักตลอดช่วงเวลาในประวัติศาสตร์หลายฉบับเขียนโดยทหารที่อยู่แนวหน้าในสนามรบ ซึ่งอาจทำให้คุณได้นึกดูว่าคุณจะพูดอะไรหากไม่มีวันพรุ่งนี้อีกแล้ว ทำให้คำพูดทุกคำมีความหมายและอย่าอายที่จะเขียนลงไป
เลือกกระดาษหรือเครื่องเขียนสวยๆ. ใช้คำขึ้นต้นจดหมายที่แสดงความใกล้ชิด. ลงวันที่จดหมาย. แก้ไขจดหมายรักของคุณ. ลงท้ายจดหมาย. เพิ่มสัมผัสส่วนตัว. นำจดหมายใส่ซอง. เซอร์ไพรส์คนรัก. เขียนจดหมายรักอื่นๆ. เขียนร่างคร่าวๆ. เริ่มจากตอนต้นของจดหมาย. เขียนส่วนเนื้อความ. พูดแต่เรื่องดีๆ. ให้คำมั่นอีกครั้ง. ปิดท้ายจดหมาย. บิวต์อารมณ์. ทบทวนความรู้สึกของตัวเอง. คิดถึงคนที่คุณรัก. ให้ความทรงจำนำทาง. นึกถึงอนาคต. ลองนึกว่าถ้าวันนี้เป็นวันสุดท้ายของชีวิต.
https://www.wikihow.com/Write-a-Love-Letter-or-Love-Poem https://www.wikihow.com/Write-a-Love-Letter-or-Love-Poem https://www.wikihow.com/Write-a-Love-Letter-or-Love-Poem
Finishing Your Letter Drafting the Love Letter Preparing to Write Your Letter